EPISTOLA I. AD JUSTUM DOROBERNENSEM EPISCOPUM,  Cui pallium transmittit.
Dilectissimo fratri JUSTO, BONIFACIUS.
Pallium per latorem praesentium fraternitati tuae benignitatis studiis invitati direximus, concedentes etiam tibi ordinationes episcoporum, exigente opportunitate, Domini praeveniente misericordia, celebrare: ita ut Christi Evangelium plurimorum annuntiatione in omnibus gentibus, quae necdum conversae sunt, dilatetur, etc.